Hármas karambol az M0-son, több baleset is történt
Hármas baleaset történt Szigetszentmiklós térségében, az M0-ás autópályának az M1-es felé vezető szakaszán – közölte a katasztrófavédelem.
A ráfutásos balesetben két személyautó és egy kisbusz ütközött össze a 17. kilométernél.

A szigetszentmiklósi hivatásos tűzoltók kiérkeztek a helyszínre, az egyik személygépkocsit már  áramtalanították. 

A Katasztrófavédelem szerint több baleset is történt kedd délután az utakon:

-   Budapest X. kerületében egy teherautóval ütközött össze egy motorkerékpár az Üllői úton. A fővárosi tűzoltók mellett a mentők is kivonultak a balesethez. 
-   Nagyvázsonyban, a Sörház utcában egy személygépkocsi és egy kisteherautó ütközött össze.  A balesetnél a veszprémi hivatásos tűzoltók végzik a műszaki mentést. Az egység áramtalanítja a járműveket, amelyek akadályozzák a forgalmat.
-   Az út menti bozótosba sodródott egy személyautó Öskünél, a 8-as főút Várpalota felé vezető oldalán. A járműben ketten ültek, ők ki tudtak szállni. A műszaki mentést végző pétfürdői hivatásos tűzoltók áramtalanították a gépkocsit.
-   Az 5-ös főúton, Szatymaz közelében árokba hajtott egy személyautó. A műszaki mentést végző szegedi hivatásos tűzoltók áramtalanítják a gépkocsit., az érintett útszakaszon félpályán halad a forgalom.

Ebben a cikkben a téma érzékenysége miatt nem tartjuk etikusnak reklámok elhelyezését.
Részletes tájékoztatást az Indamedia Csoport márkabiztonsági nyilatkozatában talál.

Indamedia Csoport
katasztrófavédelem Belföld baleset közlekedés karambol